stanford-oval/wikipedia huggingface dataset:
Rákóczin silta

| Rákóczin silta |
| --- | --- |
 Rákóczin silta Pestistä Budaan päin kuvattuna.
Ajokaistoja:  4
Ylittää:  Tonava
Sijainti:  Budapest, Unkari
Siltatyyppi:  palkkisilta
Pituus:  494 m
Leveys:  30,5 m
Avattu liikenteelle:  30. lokakuuta 1995
Koordinaatit:  47°28′07″N, 019°04′03″E
Lisää silta-artikkeleitaArkkitehtuurin teemasivulla
Rákóczin silta on Tonavan yli kulkeva silta Budapestissa Unkarissa. Se yhdistää Pestin Könyves Kálmánin kehäkadun ja Budan Lágymányosin kaupunginosan, ja sen vieressä kulkee Budapestin eteläinen rautatiesilta.
Historia

Rákóczin siltaa alettiin suunnitella vuonna 1992 Budapestin ja Wienin yhdessä järjestämää maailmannäyttelyä varten. Näyttely ei toteutunut, mutta silta rakennettiin silti ja se valmistui vuonna 1995. Sen suunnitteli Tibor Sigrai. Sillalle ehdotettiin useita nimiä, ja se nimettiin aluksi Lágymányosin sillaksi Budan samannimisen kaupunginosan mukaan. Huhtikuussa 2011 Budapestin kaupunginvaltuusto päätti antaa sillalle uuden nimen "Unkarin historiassa kuuluisan" Rákóczin suvun mukaan.
Rakenne

Rákóczin silta on teräspalkkisilta, joka lepää kolmen pilarin varassa. Sillan erikoisin piirre on valaistus: sillalla on viisi pylvästä, joissa on kussakin kaksi peiliä 35 metrin korkeudessa. Peilit on valaistu alhaalta päin halogeenilampuilla, ja ne heijastavat valon tasaisesti ajotielle. Jalkakäytävä, pyörätie ja kaiteet on valaistu neonvaloilla.
Robottiruohonleikkuri

Husqvarna automower 430X
Robottiruohonleikkuri on ruohonleikkuri, joka on robotti. Robottiruohonleikkuri liikkuu autonomisesti ja sille tarkoitettu leikkuualue rajataan rajakaapelilla.
Ruohonleikkurirobotti on palvelurobotti, joka pystyy leikkaamaan nurmikon itsenäisesti. Robottiruohonleikkurit eivät ole kauko-ohjattavia, vaan ne leikkaavat määritellyn alueen itsenäisesti: ne toimivat itsenäisesti.
Robottiruohonleikkurin käytössä voi olla riskejä. Vuonna 2018 tehdyssä testissä kaikki ruohonleikkurit eivät tunnistaneet leikkivää lasta, vaan ne saattavat ajaa lapsen jalan yli ja aiheuttaa vakavia vammoja. Robottiruohonleikkureiden uskotaan myös aiheuttavan vammoja eläimille, kuten siileille.  Siilien kannalta olisi parempi, jos robottileikkureita ei käyttäisi siilien liikkuessa eli hämäräaikaan kello 18 ja aamuyhdeksän välillä. Piha voidaan myös aidata niin, etteivät siilit pääse samalle alueelle, jossa leikkuria käytetään.
Mähroboter on ollut kaupallisesti saatavilla 1990-luvun puolivälistä lähtien. Ne ovat pölynimurirobottien jälkeen ensimmäiset kotitalousrobotit, jotka ovat löytäneet laajan käytön yksityisissä kotitalouksissa.
Aiheesta muualla

Maaseudun Tulevaisuus: Koneviesti: Robottiruohonleikkurit vertailussa – suuremmankin alueen pihatyöt hoituvat automaattisesti
Martti Linkola

Martti Linkola (17. elokuuta 1936 Helsinki – 21. helmikuuta 2011 Helsinki) oli Museoviraston intendentti ja kunniatohtori.
Linkola kirjoitti ylioppilaaksi Helsingin Suomalaisesta Yhteiskoulusta 1954 ja opiskeli Helsingin yliopistossa kansatiedettä, arkeologiaa ja taidehistoriaa. Hän oli 1960-luvulla Valvoja-lehdessä toimittajana. Hän keräsi laajan museoaineiston kokoelman saamelaisten kulttuurimaisemasta ja puhui itse saamea. 1970-luvulla hän oli saamelaiskulttuurin opettajana Oulun yliopistossa ja toimi siellä kulttuuriantropologian professorina vuosina 1992–1993. 1960-luvulla Linkola toimi Jyväskylän yliopiston etnologian laitoksella, josta hän siirtyi johtajaksi Kuopion kulttuurihistorialliseen museoon. Museoviraston kansatieteen toimiston intendentti hänestä tuli 1976.
Linkolan isä oli professori Kaarlo Linkola ja kalastaja, kirjailija Pentti Linkola oli hänen veljensä.
Ruotimo

| Ruotimo |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli, Mäntyharju
Koordinaatit:  61°28′38″N, 26°59′23″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskuoja:  Ruotimonoja Ala-Ruotimoon 
Järvinumero:  14.976.1.003
Mittaustietoja
Pinnankorkeus:  101,8 m  
Pituus:  3,5 km  
Leveys:  1,9 km  
Rantaviiva:  15,696 km  
Pinta-ala:  2,11149 km²   
Saaria:  21 
 fiRuotimo 
Ruotimo tai Suuri-Ruotimo on Etelä-Savossa Mikkelissä ja Mäntyharjulla Ollikkalan lähellä sijaitseva järvi.
Maantietoa

Järvi on 3,5 kilometriä pitkä, 1,9 kilometriä leveä, ja sen pinta-ala on 211 hehtaaria eli 2,1 neliökilometriä. Järvellä on kartan mukaan 21 saarta.  Sen rantaviivan pituus on 15,7 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Ruotimonojan valuma-alueeseen (14.976) se kuuluu. Järven vedenpinnan korkeus on 101,8 metriä mpy.
Martti Lintulahti

Martti Ilmari Lintulahti (25. elokuuta 1917 Viipuri – 26. marraskuuta 1982 Helsinki) oli suomalainen diplomaatti ja valtiotieteiden maisteri, joka toimi Suomen suurlähettiläänä Irakissa ja Brasiliassa.
Lintulahti kävi jatkosodan aikana Maasotakoulun ja työskenteli pääesikunnassa, mistä hänet määrättiin vuonna 1945 Suomen sotilasasiamiehen apulaiseksi Tukholmaan. Vuonna 1946 hän oli presidentti Carl Gustaf Emil Mannerheimin adjutanttina. Valmistuttuaan valtiotieteen kandidaatiksi vuonna 1947 Lintulahti jätti armeijan ja meni seuraavana vuonna töihin ulkoministeriöön. Hän työskenteli uransa alkuvaiheissa Tukholmassa, Haagissa, Tokiossa ja Pekingissä. Hän sai lähetystöneuvoksen arvonimen vuonna 1963. Hän oli Irakin Bagdadissa Suomen asiainhoitajana vuosina 1969–1973 ja suurlähettiläänä vuosina 1973–1975 sekä suurlähettiläänä Brasiliassa 1975–1982. Viimeksi Lintulahti oli ulkoasiainministeriön neuvottelevana virkamiehenä maaliskuusta 1982 saman vuoden syksyllä tapahtuneeseen kuolemaansa asti.
Martti Lintulahden tytär on Meri Lintulahti-Thomas.
Ranskan avoin tennisturnaus 2004

Vuoden 2004 Ranskan avoin tennisturnaus alkoi 24. toukokuuta ja päättyi 6. kesäkuuta 2004. Kilpailu oli järjestyksessä 103:s. Miesten kaksinpelin voitti Gastón Gaudio ja naisten kaksinpelin Anastasija Myskina. Molemmat kaksinpelivoittajat saavuttivat ensimmäisen Grand Slam -turnausvoittonsa. Miesten nelinpelin voittivat Xavier Malisse ja Olivier Rochus ja naisten nelinpelin Virgia Ruano Pascual ja Paola Suárez. Sekanelinpelin voittivat Tatiana Golovin ja Richard Gasquet.
Kaksinpelien loppukierrokset > Miesten kaksinpeli

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | Puolivälierät | Puolivälierät | Puolivälierät | Puolivälierät | Puolivälierät | Puolivälierät | Puolivälierät |  |  | Välierät | Välierät | Välierät | Välierät | Välierät | Välierät | Välierät |  |  | Loppuottelu | Loppuottelu | Loppuottelu | Loppuottelu | Loppuottelu | Loppuottelu | Loppuottelu |
 
|   | 28 |   Gustavo Kuerten | 2 | 6 | 4 | 66 |  |   |  |  |  |  |  |  |  |  |  |  |  |  |  |  |  |  |  |
|  | 8 |   David Nalbandian | 6 | 3 | 6 | 7 |  |   |  |  |  |  |  |  |  |  |  |  |  |  |  |  |  |  |  |
|  | 8 |   David Nalbandian | 6 | 3 | 6 | 7 |  |   |   | 8 |   David Nalbandian | 3 | 65 | 0 |  |  |   |  |  |  |  |  |  |  |  |
|  |  |  |  |  |  |  |  |   |   | 8 |   David Nalbandian | 3 | 65 | 0 |  |  |   |  |  |  |  |  |  |  |  |
|  |  |  |  |  |  |  |  |   |   |   |   Gastón Gaudio | 6 | 7 | 6 |  |  |   |  |  |  |  |  |  |  |  |
|  |   |   Gastón Gaudio | 6 | 6 | 6 |  |  |   |   |   |   Gastón Gaudio | 6 | 7 | 6 |  |  |   |  |  |  |  |  |  |  |  |
|  |   |   Gastón Gaudio | 6 | 6 | 6 |  |  |   |  |  |  |  |  |  |  |  |   |  |  |  |  |  |  |  |  |
|   | 12 |   Lleyton Hewitt | 3 | 2 | 2 |  |  |   |  |  |  |  |  |  |  |  |   |  |  |  |  |  |  |  |  |
|  |  |   |   |   |   |   |   |   |   |   |   |   |   |   |   |   |   |   |   |   Gastón Gaudio | 0 | 3 | 6 | 6 | 8 |
|  |  |   |   |   |   |   |   |   |   |   |   |   |   |   |   |   |   |   | 3 |   Guillermo Coria | 6 | 6 | 4 | 1 | 6 |
|   | 5 |   Carlos Moyà | 5 | 63 | 3 |  |  |   |  |  |  |  |  |  |  |  |   |  |  |  |  |  |  |  |  |
|  | 3 |   Guillermo Coria | 7 | 7 | 6 |  |  |   |  |  |  |  |  |  |  |  |   |  |  |  |  |  |  |  |  |
|  | 3 |   Guillermo Coria | 7 | 7 | 6 |  |  |   |  | 3 |   Guillermo Coria | 3 | 6 | 6 | 7 |  |   |  |  |  |  |  |  |  |  |
|  |  |  |  |  |  |  |  |   |  | 3 |   Guillermo Coria | 3 | 6 | 6 | 7 |  |   |  |  |  |  |  |  |  |  |
|  |  |  |  |  |  |  |  |   |   | 9 |   Tim Henman | 6 | 4 | 0 | 5 |  |   |  |  |  |  |  |  |  |  |
|  | 9 |   Tim Henman | 6 | 6 | 6 |  |  |   |   | 9 |   Tim Henman | 6 | 4 | 0 | 5 |  |   |  |  |  |  |  |  |  |  |
|  | 9 |   Tim Henman | 6 | 6 | 6 |  |  |   |  |  |  |  |  |  |  |  |  |  |  |  |  |  |  |  |  |
|   | 22 |   Juan Ignacio Chela | 2 | 4 | 4 |  |  |   |  |  |  |  |  |  |  |  |  |  |  |  |  |  |  |  |  |
Kaksinpelien loppukierrokset > Naisten kaksinpeli

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | Puolivälierät | Puolivälierät | Puolivälierät | Puolivälierät | Puolivälierät |  |  | Välierät | Välierät | Välierät | Välierät | Välierät |  |  | Loppuottelu | Loppuottelu | Loppuottelu | Loppuottelu | Loppuottelu |
 
|   | 14 |   Paola Suárez | 6 | 6 |  |   |  |  |  |  |  |  |  |  |  |  |  |  |  |
|  | 18 |   Marija Šarapova | 1 | 3 |  |   |  |  |  |  |  |  |  |  |  |  |  |  |  |
|  | 18 |   Marija Šarapova | 1 | 3 |  |   |   | 14 |   Paola Suárez | 0 | 5 |  |   |  |  |  |  |  |  |
|  |  |  |  |  |  |   |   | 14 |   Paola Suárez | 0 | 5 |  |   |  |  |  |  |  |  |
|  |  |  |  |  |  |   |   | 9 |   Jelena Dementjeva | 6 | 7 |  |   |  |  |  |  |  |  |
|  | 3 |   Amélie Mauresmo | 4 | 3 |  |   |   | 9 |   Jelena Dementjeva | 6 | 7 |  |   |  |  |  |  |  |  |
|  | 3 |   Amélie Mauresmo | 4 | 3 |  |   |  |  |  |  |  |  |   |  |  |  |  |  |  |
|   | 9 |   Jelena Dementjeva | 6 | 6 |  |   |  |  |  |  |  |  |   |  |  |  |  |  |  |
|  |  |   |   |   |   |   |   |   |   |   |   |   |   |   | 9 |   Jelena Dementjeva | 1 | 2 |  |
|  |  |   |   |   |   |   |   |   |   |   |   |   |   |   | 6 |   Anastasija Myskina | 6 | 6 |  |
|   | 6 |   Anastasija Myskina | 6 | 6 |  |   |  |  |  |  |  |  |   |  |  |  |  |  |  |
|  | 4 |   Venus Williams | 3 | 4 |  |   |  |  |  |  |  |  |   |  |  |  |  |  |  |
|  | 4 |   Venus Williams | 3 | 4 |  |   |  | 6 |   Anastasija Myskina | 6 | 6 |  |   |  |  |  |  |  |  |
|  |  |  |  |  |  |   |  | 6 |   Anastasija Myskina | 6 | 6 |  |   |  |  |  |  |  |  |
|  |  |  |  |  |  |   |   | 7 |   Jennifer Capriati | 2 | 2 |  |   |  |  |  |  |  |  |
|  | 7 |   Jennifer Capriati | 6 | 2 | 6 |   |   | 7 |   Jennifer Capriati | 2 | 2 |  |   |  |  |  |  |  |  |
|  | 7 |   Jennifer Capriati | 6 | 2 | 6 |   |  |  |  |  |  |  |  |  |  |  |  |  |  |
|   | 2 |   Serena Williams | 3 | 6 | 3 |   |  |  |  |  |  |  |  |  |  |  |  |  |  |
Nelinpelien loppuottelut > Miesten nelinpeli

Xavier Malisse /  Olivier Rochus –
 Michaël Llodra /  Fabrice Santoro 7–5, 7–5
Nelinpelien loppuottelut > Naisten nelinpeli

Virginia Ruano Pascual /  Paola Suárez –  Svetlana Kuznetsova /  Jelena Lihovtseva 6–0, 6–3
Nelinpelien loppuottelut > Sekanelinpeli

Tatiana Golovin /  Richard Gasquet –  Cara Black /  Wayne Black 6–3, 6–4
Ruotasjärvi

| Ruotasjärvi |
| --- | --- |
Valtiot:  Suomi
Maakunnat:  Pirkanmaa‎
Kunnat:  Lempäälä
Koordinaatit:  61°23′30″N, 23°47′57″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Moisionjoen valuma-alue‎ (35.24)
Laskujoki:  Moisionjoki 
Järvinumero:  35.241.1.004
Mittaustietoja
Pinnankorkeus:  95,5 m 
Rantaviiva:  3,394 km 
Pinta-ala:  0,34621 km² 
Suurin syvyys:  noin 5,5 m 
 fiRuotasjärvi 
Ruotasjärvi  eli Ruodasjärvi  on Pirkanmaalla Lempäälän Kuljussa sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Moisionjoen valuma-alueeseen. Ruotasjärvi on osa Moisionjoen alaosan aluetta.
Maantietoa

Järvi on 1,2 kilometriä pitkä, 600 metriä leveä ja sen pinta-ala on 35 hehtaaria. Se sijaitsee Kuljun ja myös valtatien 3 itäpuolella. Valtatie ylittää järven entisen lounaaseen työntyneen lahden kaventaen sen jokimaiseksi osuudeksi Moisionjoessa. Ruotasjärveen laskee neljä ojaa, joista kaksi ovat suurempaa. Pohjoisrantaan laskee Höytämönjärven 1,9 kilometriä pitkä laskuoja, joka putoaa matkallaan 14 metriä. Etelärantaan laskee Linnajoki, joka on 2,5 kilometriä pitkä Linnajärven laskuoja. Järven koillispäähän laskee Paskolammin ja Hankajärven yhteinen lyhyt laskuoja. Ruotasjärven laskujoki on Moisionjoki, joka laskee 7,5 kilometriä Vanajaveden laskujokeen Herralanvuolteen pohjoismutkaan. Moisionjoella on tällä matkalla pudotusta 17 metriä. Järven rantaviivan pituus on 3,4 kilometriä. Yli puolet rannoista ovat metsää ja loput peltomaata. peltoa on myös järveen laskevien ojien varsilla. Asutus on järven etelä-, itä- ja pohjoisrannoilla runsasta mutta hajanaista. Järven länsipään ylittää valtatie, jonka takana on tiheämpää Kuljun ympäristön taajama-aluetta. Lounaspäässä etelärannassa on urheilukenttä ja pohjoisrannassa uimaranta.
Vedenlaatu

Järven vedenlaatua esitellään käyttämällä vuosien 2003, 2009 ja 2015 (loppukesien ja -talvien) tutkimustuloksia. Järven pintavesi on ollut lievästi sameaa (keskimäärin 4,4 FNU), veden näkösyvyys on ollut keskimäärin 1,5 metriä ja vedenväri on ruskea (väriluku 40–100 mg(Pt)/l, keskiarvolla 66 mg(Pt)/l). Veden sähkönjohtavuus on keskimmäärin 9 mS/m, mikä on suomalaisessa järvessä normaali taso. Humuksen liukeneminen järven valumisvesiin on pääasiallinen syypää vedenväriin ja se myös muuttaa veden lievästi happamaksi. Järven pintaveden happamuustaso on ollut keskimäärin pH 6,9. Talvella happamuustaso on pH 6,6, mutta kesällä se kohoaa arvoon pH 7,1. Veden puskurikyky happamoitumista vastaan on hyvä (keskimäärin 0,25 mmol/l). Silloin järvi ei ole välittömässä vaarassa happamoitua. Järven vesi lämpötilakerrostuu selvästi talvisin ja kesäisin. Silloin järven pohjan lähellä alusvedessä voi olla hyvinkin erilaiset olosuhteet kuin päällysvedessä. Alusveden happamuustaso on talvella pH 6,4 ja kesällä pH 6,6. Päällysveden happipitoisuus on ollut kesäisin 8,1 mg/l, jolloin hapen kylläisyys on ollut 77%. Talvisin se on ollut 9,2 mg/l (kylläisyys 88%). Alusveteen ei lämpötilakerrostumisen vuoksi tule kovin paljon happitäydennystä pinnalta. Siellä on kesäisin ollut happipitoisuus 1,4 mg/l (kylläisyys 9%) ja talvisin 1,1 mg/l (kylläisyys 9%). Näiden arvojen perusteella voidaan järven happitilanne kokonaisuudessaan luokitella välttäväksi. Kun hapen määrä vähenee alusvedessä pohjan lähellä, aiheutuu siitä haitallisia seurauksia. Hapen vähennyttyä liian pieneksi, on se aiheuttanut paikallisesti sisäistä kuormitusta. Sisäisessä kuormituksessa pohjan sedimentistä liukenee takaisin veteen ravintoaineita ja metalleja, joiden pitoisuudet kasvavat alusvedessä. Päällysvedessä fosforipitoisuudet ovat olleet keskimäärin 29 µg/l. Kesäisin pitoisuudet ovat olleet keskimäärin 35 µg/l ja talvisin 23 µg/l. Alusvedessä pohjan lähellä fosforipitoisuudet ovat olleet kesällä 56 µg/l ja talvella 34 µg/l. Suurimmillaan on pitoisuus ollut 48 µg/l. Typpipitoisuudet ovat olleet päällisvedessä keskimäärin 683 µg/l (vaihteluvälillä 460–1000 µg/l), kun taas alusveden typpipitoisuudet ovat vaihdelleet 650–900 µg/l. Näiden tulosten perusteella järvi voidaan ravinteidensä puolesta luokitella rehevöityneeksi järveksi.
Historiaa

Järven ympäristössä oli vuoden 1954 peruskartassa paljon peltoja niin, että vain kolmessa kohtaa ranta oli metsää. Järvessä oli pitkä luusuaan päättyvä lahti, joka oli matalana ruohottunut ja suoreunainen. Luusuassa toimi saha. Tampereelle kulkeva tie ylitti jokimaisen lahdenpään. Saha hävisi vuoden 1975 kartasta, jolloin valtatie 3 ylitti lahden ylempänä. Samalla lahdenperän luonne muuttui kartalla. Rannoille päättyvien peltojen määrä on vähentynyt hieman ja asuntojen määrä järven ympäristössä on kasvanut hieman. Vuoden 1980 kartassa esiintyi vielä aikaisemmin käytetty nimi Ruodasjärvi, mutta seuraavassa kartassa nykyinen nimen muoto.
Power Rangers Operation Overdriven zordit

Power Rangers Operation Overdrivessa käytettiin zordeinaselvennä tutkimusajoneuvoihin pohjautuvia koneita, joita rangeritselvennä ohjasivat niiden ohjaamoista käsin.  Niitä kutsuttiin nimellä DriveMax zordit ja ne oli numeroitu siihen järjestykseen, jossa rangerit saivat ne käyttöönsä. Viisi ensisijaista zordia oli numeroitu tosin rangereiden arvojärjestyksen mukaan. DriveMax zordit vaurioituivat viimeisessä taistelussa Fluriousta vastaan. Zordit voitiin jakaa seuraaviin ryhmiin:
Ensisijaiset DriveMax Zordit

Olivat viiden päärangerin ensisijaisesti käyttämät zordit. Yleensä ne kutsuttiin ensin ja yhdessä ne muodostivat DriveMax Megazordin.
Ensisijaiset DriveMax Zordit > 1. Dump Driver

Dump Driver oli punaisen rangerin ensisijainen zord. Se oli väritykseltään punainen ja mallinnettu kippiauton mukaan. Se pystyi kuljettamaan monta tonnia materiaalia ja oli varustettu lasertykeillä ja kourilla. Dump Driver oli suurin ensisijaisista DriveMax zordeista ja se muodosti DriveMax Megazordissa, Super DriveMax Megazordissa ja DriveMax Ultrazordissa pään, vartalon ja jalat.
Ensisijaiset DriveMax Zordit > 2. Speed Driver

Speed Driver oli mustan rangerin ensisijainen zord. Se oli väritykseltään musta ja mallinnettu kilpa-auton mukaan. Se oli erittäin nopea ja varustettu ohjuksilla. Se muodosti DriveMax Megazordin rinnan. Super DriveMax Megazordissa ja DriveMax Ultrazordissa se muodosti selän.
Ensisijaiset DriveMax Zordit > 3. Gyro Driver

Gyro Driver oli sinisen rangerin ensisijainen zord. Se oli väritykseltään sininen ja mallinnettu gyrokopterin mukaan. Se pystyi lentämään erittäin nopeasti ja oli varustettu lasereilla ja pelastusköydellä. Gyro Driver oli pienin zordeista ja se muodosti DriveMax Megazordin kypärän ja selän. Se muodosti myös Super DriveMax Megazordissa selkärangan ja DriveMax Ultrazordissa vyötärön.
Ensisijaiset DriveMax Zordit > 4. Dozer Driver

Dozer Driver oli keltaisen rangerin ensisijainen zord. Se oli väritykseltään keltainen ja mallinnettu puskutraktorin mukaan. Se pystyi siirtämään maata ja oli varustettu lasereilla. Se muodosti DriveMax Megazordissa sen oikean käden. Se muodosti myös Super DriveMax Megazordissa ja DriveMax Ultrazordissa osan sen oikeasta jalasta. Dozer Driver ja Sub Driver pystyivät myös yhdistymään Flash Point Megazordin kanssa, joka mahdollisti Drive Digger Saber Moden käyttämisen.
Ensisijaiset DriveMax Zordit > 5. Sub Driver

Sub Driver oli vaaleanpunaisen rangerin ensisijainen zord. Se oli väritykseltään vaaleanpunainen ja mallinnettu sukellusveneen mukaan. Se oli ainoa merenalaisiin tutkimuksiin pystynyt kulkuneuvo. Se kesti kaksinkertaisen runkonsa ansiosta suunnattomia paineita liikkuessaan merenpinnan alapuolella. Sub Driver oli myös varustettu lasertykeillä ja sen nopeus lähenteli äänennopeutta. Se muodosti DriveMax Megazordissa sen vasemman käden. Se muodosti myös Super DriveMax Megazordissa ja DriveMax Ultrazordissa osan sen vasemmasta jalasta. Dozer Driver ja Sub Driver pystyivät myös yhdistymään Flash Point Megazordin kanssa, joka mahdollisti Drive Digger Saber Moden käyttämisen.
Avustavat DriveMax Zordit

Nämä DriveMax Zordit olivat ylimääräisiä DriveMax-ajoneuvoja, jotka pystyivät yhdistymään DriveMax Megazordin ja Flashpoint Megazordin kanssa muodostaen uusia yhdistelmiä. Ne pystyivät myös yhdistymään keskenään DualDrive Megazordiksi.
Avustavat DriveMax Zordit > 6. Drill Driver

Drill Driver oli aluksi punaisen rangerin ja myöhemmin keltaisen rangerin ohjaama zord. Se oli väritykseltään oranssi ja mallinnettu tunneliporan mukaan. Se oli poikkeuksellisen tehokas ja punaisella rangerilla olikin ensimmäisellä käyttökerralla vaikeuksia sen ohjaamisessa. Se porasi nopeasti erilaisten materiaalien kuten maa- ja jääkerrostumien läpi. Se pystyi korvaamaan Dozer Driverin DriveMax Megazordissa ja muodosti siten DriveMax Megazordin Drill Formationin, joka viimeisteli vihollisensa poraamalla ne palasiksi. Yhdessä Crane Driverin kanssa se muodosti DriveMax Megazordin Drill ja Crane Formationin, joka antoi Megazordille kyvyn nostaa vihollisensa ilmaan ja viimeistellä ne sitten poraamalla palasiksi. Yhdessä Cement Driverin kanssa se pystyi muodostamaan DriveMax Megazordin Drill ja Mixer Formationin, joka pystyi käyttämään sekä Drillin että Mixerin liikkeitä. Se oli myös oikea käsi DualDrive Megazordissa, Super DriveMax Megazordissa ja DriveMax Ultrazordissa. Drill ja Shovel Driverit pystyivät myös korvaamaan Rescue Runnerit 1 ja 2 Flash Point Megazordin käsinä ja siten muodostamaan Flash Point Megazordin Drill ja Shovel Formationin. Myös Drill ja Cement Driverit pystyivät korvaamaan Flash Point Megazordin kädet ja siten muodostamaan Flash Point Megazordin Drill ja Mixer Formationin.
Avustavat DriveMax Zordit > 7. Shovel Driver

Shovel Driver oli vaaleanpunaisen rangerin toinen zord. Se oli syaanin värinen ja mallinnettu kaivinkoneen mukaan. Se pystyi kaivamaan maata ja pyörimällä heittämään vihollisia. Se pystyi korvaamaan Sub Driverin DriveMax Megazordissa ja muodosti siten DriveMax Megazordin Shovel Formationin, joka viimeisteli vihollisensa lyömällä nyrkillä. Shovel Driver oli myös vasen käsi DualDrive Megazordissa, Super DriveMax Megazordissa ja DriveMax Ultrazordissa. Shovel ja Drill Driverit pystyivät myös korvaamaan Rescue Runnerit 1 ja 2 Flash Point Megazordin käsinä ja siten muodostamaan Flash Point Megazordin Drill ja Shovel Formationin.
Avustavat DriveMax Zordit > 8. Cement Driver

Cement Driver oli sinisen rangerin toinen zord. Se oli väritykseltään vihreä ja mallinnettu sementtiauton mukaan. Se pystyi ampumaan sementtia ja siten pysäyttämään ja pitämään kohteensa paikallaan. Se pystyi korvaamaan Sub Driverin DriveMax Megazordissa ja muodosti siten DriveMax Megazordin Mixer Formationin, joka viimeisteli vihollisensa sementtiä ampumalla. Yhdessä Drill Driverin kanssa se muodosti DriveMax Megazordin Drill ja Mixer Formationin, joka pystyi käyttämään sekä Drillin että Mixerin liikkeitä. Tämä oli myös mahdollista Flash Point Megazordin kanssa, jolloin ne muodostivat Flash Point Megazordin Drill ja Mixer Formationin. Cement Driver pystyi toimimaan myös oikeana jalkana DualDrive Megazordissa ja oikeana jalkateränä Super DriveMax Megazordissa ja DriveMax Ultrazordissa.
Avustavat DriveMax Zordit > 9. Crane Driver

Crane Driver oli mustan rangerin toinen zord, jota välillä myös punainen ranger ohjasi. Se oli purppuran värinen ja mallinnettu nosturiauton mukaan. Crane Driver pystyi ottamaan kouralla kiinni vihollisistaan, keinuttamaan niitä ilmassa ja heittämään sitten maahan. Se pystyi korvaamaan Sub Driverin DriveMax Megazordissa ja muodosti siten DriveMax Megazordin Crane Formationin, joka mahdollisti lyömisen pitkän matkan päähän tai esineen hankkimisen kaukaa. Yhdessä Drill Driverin kanssa se muodosti DriveMax Megazordin Drill ja Crane Formationin, joka antoi Megazordille kyvyn nostaa vihollisensa ilmaan ja viimeistellä ne sitten poraamalla palasiksi. Crane Driver oli myös vasen jalkaterä ja kypärä Super DriveMax Megazordissa ja DriveMax Ultrazordissa ja vasen jalka DualDrive Megazordissa.
Avustavat DriveMax Zordit > 10. Sonic Streaker

Sonic Streaker oli punaisen rangerin toinen zord. Se oli värikäs ja muistutti suihkukonetta. Se oli yhtä nopea ja ketterä kuin S.H.A.R.C., mutta varustettu paremmilla aseilla. Sonic Streaker toimi DualDrive Megazordissa sen päänä ja vartalona. DriveMax Ultrazordissa Sonic Streaker muodosti sen siivet, rinnuksen, vyön ja koko päätä suojaavan kypärän.